नई दिल्ली। केरल में नन बलात्कार मामले में पुलिस ने आरोपी बिशप फ्रैंको मुलक्कल को समन जारी कर पूछताछ के लिए 19 सितंबर को उपस्थित होने का निर्देश दिया है। बता दें कि पीड़िता नन ने बिशप फ्रैंको पर रेप का आरोप लगाया है। हालांकि इस केस में केरल पुलिस कुछ खास एक्शन नहीं ले पाई थी। लेकिन अब पुलिस ने फ्रैंको को पूछताछ के लिए बुलाया है। नन के साथ रेप के मामले में कुछ अन्य नन ने मिलकर हाई कोर्ट में बिशप के खिलाफ शिकायत दर्ज कराते हुए तुरंत गिरफ्तारी की भी मांग की है।